Megadytes

Megadytes er en slekt av biller som tilhører familiegruppen vannkalver.


== Utseende ==
Store (17-47 millimeter), avlangt-ovale og litt flate, svarte vannkalver, gjerne med lys ytterkant.


== Levevis ==
Både de voksne billene og  larvene, er  rovdyr som kan angripe forholdsvis store byttedyr, som frosker .  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig. Denne slekten lever i stillestående ferskvann med rikelig vegetasjon.


== Utbredelse ==
Slekten er utbredt i Mellom- og Sør-Amerika, fra Florida  i nord til det sentrale Argentina i sør.


== En utdødd kjempe? ==
Arten Megadytes ducalis er den største kjente vannkalven, opptil 47 millimeter lang. Lenge var den bare kjent fra typeeksemplaret, som stammet fra en ukjent lokalitet i Sør-Ameria. Nylig ble det funnet noen flere eksemplarer fra Bahia i det sørlige Brasil , men alle disse ble samlet inn på slutten av 1800-tallet og arten har ikke blitt funnet siden. Området der eksemplarene ble samlet inn har senere blitt sterkt forandret av menneskelig aktivitet, og arten blir antatt å være utdødd. Det er likevel mulig at den kan overleve da det ikke har blitt lett spesifikt etter den i området, og arter i denne slekten tross sin store kroppsstørrelse kan være forholdsvis vanskelige å finne - de svømmer såpass godt at de vanligvis unngår å bli fanget av den type håver som er vanlig å bruke til innsamling av vannsinsekter.


== Systematisk inndeling ==

Ordenen biller, Coleoptera
Underordenen Adephaga
Overfamilien Caraboidea
Familien vannkalver Dytiscidae Leach, 1815
Underfamilien storvannkalver Colymbetinae Erichson, 1834
Underfamilien Copelatinae Van den Branden, 1885
Underfamilien kjempevannkalver, Dytiscinae Leach, 1815
Stammen Cybistrini Sharp, 1882
Slekten Megadytes Sharp, 1882
Underslekten Bifurcitus Brinck, 1945
Megadytes ducalis Sharp, 1882 - gjerne regnet som verdens største vannkalv, fra det sørlige Brasil, kanskje utdødd
Megadytes lherminieri (Guérin-Méneville, 1829)
Megadytes magnus Trémouilles & Bachmann, 1980
Underslekten Megadytes (i snever forstand)
Megadytes carcharias Griffini, 1895
Megadytes ecuadorius Zimmermann, 1919
Megadytes flohri Sharp, 1882
Megadytes fraternus Sharp, 1882 - forekommer i Florida
Megadytes guayanensis (Wilke, 1920)
Megadytes guignoti Mouchamps, 1957
Megadytes laevigatus (Olivier, 1795)
Megadytes latus (Fabricius, 1801)
Megadytes marginithorax (Perty, 1830)
Megadytes nicoleti (Heer, 1862)
Megadytes steinheili (Wehncke, 1876)
Underslekten Paramegadytes Trémouilles & Bachmann, 1980
Megadytes australis (Germain, 1854)
Megadytes glaucus (Brullé, 1837)
Underslekten Trifurcitus Brinck, 1945 - bør muligens regnes som en slekt for seg selv
Megadytes aubei (Wilke, 1920)
Megadytes fallax (Aubé, 1838)
Megadytes gravidus Sharp, 1882
Megadytes obesus Sharp, 1882
Megadytes perplexus Sharp, 1882
Megadytes robustus (Aubé, 1838)


== Referanser ==


== Eksterne lenker ==
Bilde av Megadytes ducalis, den største kjent arten av Dytsicidae
(en) Megadytes i Encyclopedia of Life 
(en) Megadytes i Global Biodiversity Information Facility 
(en) Megadytes hos ITIS 
(en) Megadytes hos NCBI 
(en) Kategori:Megadytes – bilder, video eller lyd på Wikimedia Commons 
Megadytes – detaljert informasjon på Wikispecies